Държавен вестник, бр. 66, 2004 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  66
1. решенията, свързани с безопасността, тряб-
ва да се предхождат от съответните проучвания
и консултации;
2. на персонала трябва да бъдат осигурени
необходимите ресурси и условия за изпълнение
на дейностите по безопасен начин;
3. изпълнението на дейностите, свързани с
осигуряване на безопасността, трябва да се кон-
тролира непрекъснато;
4. собственият и международният експлоата-
ционен опит и научните и техническите пости-
жения в областта на ядрените технологии тряб-
ва систематично да се анализират и използват за
непрекъснато подобряване на дейностите.
Чл. 108. (1) Експлоатацията на ЯЦ трябва
да се осъществява от достатъчен по количество
и квалификация персонал, който познава и раз-
бира проектните основи, анализите на безопас-
ността, проектните и експлоатационните доку-
менти на енергийния блок за всички експлоа-
тационни състояния и аварийни условия.
(2) Достатъчността на персонала и негова-
та квалификация трябва да се анализират и
потвърждават по систематичен и документи-
ран начин. Експлоатиращата организация
трябва да разработва дългосрочни планове за
набиране на персонал за изпълнение на дей-
ностите, свързани с осигуряване и контрол на
безопасността.
(3) Изменението на количеството персонал,
което може да бъде съществено за безопасност-
та, трябва да се обосновава предварително, да
се планира и да се оценява след изпълнението.
(4) Експлоатиращата организация трябва да
поддържа достатъчен и квалифициран персо-
нал за възлагане, управление и контрол на дей-
ностите на лицата, които изпълняват работи
или предоставят услуги за ЯЦ.
Чл. 109. (1) Управителният орган на експло-
атиращата организация трябва да прилага и да
поддържа ефективна система за осигуряване на
качеството въз основа на следните принципи за
осигуряване на качеството:
1. ръководителите осигуряват планирането,
насоките и ресурсите и съдействат за постигане
на поставените цели по безопасен начин;
2. изпълнителският персонал е запознат и
обучен да изпълнява своята работа съгласно
установените правила;
3. наличие на независима оценка на управ-
ленските процеси и изпълнението на дейности-
те, водеща до постигане на високо качество и
до предприемане на коригиращи мерки, когато
е необходимо.
(2) Системата за осигуряване на качеството
на експлоатиращата организация трябва да
обхваща всички дейности, степенувани съглас-
но тяхното значение за безопасността, включи-
телно при:
1. определяне на организационната структу-
ра, отговорностите, правомощията, взаимодейс-
твието и процесите на управление;
2. повишаване и поддържане на квалифика-
цията на персонала, който изпълнява дейнос-
ти, свързани с осигуряване и контрол на безо-
пасността;
3. доставки, строителство, монтиране, екс-
плоатация, техническо обслужване, ремонт и
изменения на КСК, важни за безопасността;
4. осигуряване на достатъчни ресурси за из-
пълнение на изискванията за безопасност.
(3) Документите на системата за осигурява-
не на качеството трябва да отразяват намере-
нията на управителния орган на експлоатира-
щата организация по ясен, кратък, недвусмис-
лен и последователен начин и да са разработе-
ни, съгласувани, утвърдени и използвани по
установени процедури.
(4) За всяка техническа дейност, свързана с
безопасността, трябва да бъдат разработени:
1. предварително проверени процедури,
описващи основните мерки за осигуряване на
качеството, специфичните условия, които да
бъдат изпълнени преди началото на дейност-
та, необходимите стъпки за изпълнение на
дейността и за отстраняване на всяко устано-
вено отклонение;
2. процедури за докладване, оценка и утвър-
ждаване на резултатите, както и за вземане на
решения за по-нататъшни коригиращи действия.
Раздел II
Строителство
Чл. 110. (1) Експлоатиращата организация
трябва да осъществява контрол на изпълнени-
ето на проектните, строителните и монтажни-
те работи, качеството на влаганите материали,
конструкции и компоненти с помощта на соб-
ствена организационна структура и в съответс-
твие с изискванията на системата за осигурява-
не на качеството.
(2) Влаганите при строителството продук-
ти, за които са определени съществени изиск-
вания, трябва да са проверени за съответствие
и да са придружени с необходимите документи
и маркировка съгласно Закона за техническите
изисквания към продуктите.
Чл. 111. За осъществяване на техническа
помощ при изпълнение на работния проект
експлоатиращата организация трябва да оси-
гури авторски надзор от проектанта на ЯЦ,
който да продължи и при въвеждането на ЯЦ
в експлоатация.
Чл. 112. Документите, доказващи съответ-
ствие със съществените изисквания по смисъ-
ла на Закона за техническите изисквания към
продуктите, изпълнението на строителните и
монтажните работи в съответствие с проекта
и извършените изменения, резултатите от про-
ведения входящ контрол на материалите и ком-
понентите и резултатите от единичните изпит-
вания на компонентите трябва да се предоста-
вят на експлоатиращата организация за ана-
лиз и съхранение.